## Zaključak Hrvatske agencije za poštu i elektroničke komunikacije, klasa: UP/I-344-01/09-01/1078, urbroj: 376-11-09-02 od 19. listopada 2009.

### NN 137/2009 (13.11.2009.), Zaključak Hrvatske agencije za poštu i elektroničke komunikacije, klasa: UP/I-344-01/09-01/1078, urbroj: 376-11-09-02 od 19. listopada 2009.

137 13.11.2009 Zaključak Hrvatske agencije za poštu i elektroničke komunikacije, klasa: UP/I-344-01/09-01/1078, urbroj: 376-11-09-02 od 19. listopada 2009.

HRVATSKA AGENCIJA ZA POŠTU I ELEKTRONIČKE KOMUNIKACIJE

3345

Na temelju članka 219. Zakona o općem upravnom postupku (»Narodne novine« 53/91, 103/96, dalje u tekstu: ZUP), u postupku analize tržišta završavanja (terminacije) poziva u vlastitu pokretnu javnu komunikacijsku mrežu i određivanja operatora sa značajnom tržišnom snagom te određivanja regulatornih obveza operatorima sa značajnom tržišnom snagom, Vijeće Hrvatske agencije za poštu i elektroničke komunikacije je po službenoj dužnosti, na sjednici održanoj 19. listopada 2009. godine donijelo sljedeći

ZAKLJUČAK

1. U izvorniku Odluke Vijeća Hrvatske agencije za poštu i elektroničke komunikacije klase: 344-01/09-01/1078 ur.broj: 376-11-09-1 od 17. srpnja 2009. godine (Odluka), u dijelu »Analiza tržišta završavanja (terminacije) poziva u određenu pokretnu javnu komunikacijsku mrežu«, na stranicama 5, 6, 27 i 28 ispravlja se sljedeća pogreška:

riječi »..u kojoj je poziv započeo« mijenjaju se u riječi »..iz koje je poziv predan«.

2. U ostalom tekstu Odluka ostaje nepromijenjena.

3. Ovaj Zaključak čini sastavni dio Odluke navedene u toč. 1. ovog Zaključka i proizvodi pravni učinak od dana od kojeg pravni učinak proizvodi Odluka.

4. Ovaj Zaključak će se objaviti u »Narodnim novinama« i na internetskim stranicama Hrvatske agencije za poštu i elektroničke komunikacije.

Obrazloženje

Vijeće Hrvatske agencije za poštu i elektroničke komunikacije (HAKOM) je temeljem članka 12. stavka 1. točke 3. i članka 56. stavka 2. Zakona o elektroničkim komunikacijama (»Narodne novine« 73/08), u postupku analize tržišta završavanja (terminacije) poziva u vlastitu pokretnu javnu komunikacijsku mrežu i određivanja operatora sa značajnom tržišnom snagom te određivanja regulatornih obveza operatorima sa značajnom tržišnom snagom 17. srpnja 2009.g. donijelo odluku klase: 344-01/09-01/1078 ur.broj: 376-11-09-1 (Odluka). U dijelu Odluke »Analiza tržišta završavanja (terminacije) poziva u određenu pokretnu javnu komunikacijsku mrežu«, na stranicama 5, 6, 27 i 28 utvrđena je pogreška u pisanju na način da je umjesto riječi »…iz koje je poziv predan«, pogrešno napisano »..u kojoj je poziv započeo«.

Naime, nakon što je Vijeće HAKOM-a odlukom od 9. srpnja 2008. godine odredilo operatore koji su obvezni dostaviti sve potrebne podatke za određivanje i analizu tržišta završavanja (terminacije) poziva u određenu pokretnu javnu komunikacijsku mrežu, HAKOM je kreirao jedinstveni upitnik za operatore koji pružaju elektroničke komunikacijske usluge u pokretnim mrežama, a u cilju prikupljanja svih potrebnih podataka.

HAKOM je u upitniku koji se odnosio na uslugu završavanja (terminacije) poziva prikupio za svakog pojedinog operatora ukupno trajanje dolaznih poziva i ukupne prihode od dolaznih poziva završenih u vlastitoj mreži, dakle bez obzira gdje su pozivi započeli.

Iz navedenog je vidljivo da je HAKOM prikupio, te u Odluci u poglavlju 7. dokumenta »Analiza tržišta završavanja (terminacije) poziva u određenu pokretnu javnu komunikacijsku mrežu« izračunao tržišne udjele operatora po prihodima od usluge završavanja (terminacije) poziva i tržišne udjele operatora po ukupnom broju završenih (terminiranih) minuta, na temelju ukupnih minuta koje su predane u mrežu svakog pojedinog operatora. Navedeno je vidljivo i u poglavlju 7.1.3. navedenog dokumenta u kojem je HAKOM naveo: »Slika 6. pokazuje udio minuta poziva pojedinih operatora koji dolaze iz svih nacionalnih mreža (pokretnih i nepokretnih)«. Dakle, u navedenom poglavlju HAKOM nije naveo da se radi o ukupnim minutama koje su započele u mreži određenog operatora i kao takve predane u mrežu drugog operatora, već da se radi o ukupnim minutama koje dolaze u mrežu operatora iz svih nacionalnih mreža (pokretnih i nepokretnih) neovisno o tome gdje su započete.

Stoga je i prilikom označavanja tržišta završavanja (terminacije) poziva u pokretnim mrežama, trebalo pisati »završavanje (terminacija) poziva u mreži operatora neovisno o nacionalnoj elektroničkoj komunikacijskoj mreži iz koje je poziv predan«, a ne kako je pogrešno napisano »završavanje (terminacija) poziva u mreži operatora neovisno o nacionalnoj elektroničkoj komunikacijskoj mreži u kojoj je poziv započeo«.

S obzirom na prethodno navedeno, utvrđena je očita netočnost u pisanju budući da ovako označeno tržište završavanja (terminacije) poziva u određenu pokretnu javnu komunikacijsku mrežu ne odražava niti upitnikom definirano tržište, a niti rezultate analize koja je prethodila donošenju Odluke. Stoga, a kako bi u potpunosti bilo točno označeno da tržište završavanja (terminacije) poziva u određenu pokretnu javnu komunikacijsku mrežu obuhvaća pozive neovisno o tome jesu li započeli ili su samo predani iz određene nacionalne elektroničke komunikacijske mreže, valjalo je grešku ispraviti, te je temeljem čl. 219. stavka 2. ZUP-a riješeno kao u dispozitivu.

UPUTA O PRAVNOM LIJEKU

Protiv ovog zaključka žalba nije dopuštena, ali se može pokrenuti upravni spor pred Upravnim sudom Republike Hrvatske u roku od 30 dana od dana primitka ovog zaključka.

Klasa: 344-01/09-01/1078

Urbroj: 367-11-09-02

Zagreb, 19. listopada 2009.

Predsjednik Vijeća
Miljenko Krvišek, dipl. ing. el., v. r.

Ostalo, NN 137/2009-3345